### NN 75/2018 (22.8.2018.), Odluka o izmjeni i dopuni Odluke o porezima Općine Murter – Kornati

Općina Murter – Kornati

1551

Na temelju članka 42. Zakona o lokalnim porezima (»Narodne novine« broj 115/16. i 101/17.) i članka 29. Statuta Općine Murter – Kornati (»Službeni glasnik Općine Murter – Kornati«, br. 01/17.) Općinsko vijeće Općine Murter – Kornati na 8. sjednici od 14. prosinca 2017. godine, donosi

ODLUKU

O IZMJENI I DOPUNI ODLUKE O POREZIMA OPĆINE MURTER – KORNATI

Članak 1.

U Odluci u porezima Općine Murter – Kornati (»Službeni glasnik Općine Murter – Kornati«, br. 03/17.) članak 3. briše se.

Članak 2.

U članku 10. stavak 1. mijenja se i glasi:

»Porez na korištenje javnih površina plaćaju pravne i fizičke osobe sukladno Planu korištenja javnih površina.«

Članak 3.

Članak 12. mijenja se i glasi:

»Obračun poreza na korištenje javnih površina vrši se mjesečno, a plaća se po 1 m², za:

– predsezonu (razdoblje od 1. travnja do 31. svibnja)

– sezonu (razdoblje od 1. lipnja do 31. kolovoza)

– posezonu (razdoblje od 1. rujna do 30. rujna)

– ostalo razdoblje tijekom godine (od 1. listopada do 31. ožujka).«

Članak 4.

Članak 13. mijenja se i glasi:

Porez na korištenje javnih površina utvrđuje se po m² zauzete površine dnevno, odnosno mjesečno, odnosno godišnje ovisno o svrsi kako slijedi:

1) Radi korištenja terasa za pružanje ugostiteljskih usluga

|  |  |
| --- | --- |
| I. | ZONA – Trg Rudina |
|  | –     1 m² zauzete površine za sezonu – 150,00 kn mjesečno |
|  | –     1 m² zauzete površine za posezonu, predsezonu – 80,00 kn mjesečno |
|  | –     1 m² zauzete površine za ostalo razdoblje tijekom godine – 20,00 kn mjesečno |
| II. | ZONA – ostali dio javnih površina |
|  | – 1 m² zauzete površine za sezonu – 100,00 kn mjesečno |
|  | –     1 m² zauzete površine za posezonu, predsezonu – 50,00 kn mjesečno |
|  | –     1 m² zauzete površine za ostalo razdoblje tijekom godine – 15,00 kn mjesečno |

2) Za postavljanje aparata za sladoled/škrinja u sklopu terase ugostiteljskog objekta za sezonu, predsezonu, posezonu – 500,00 kn/m² mjesečno.

3) Za zauzetost javne površine za reklamiranje, obavijesne stalke i sl. naprave

– 20,00 kn/komad/dnevno.

4) Za zauzetost javne površine građevinskim i drugim profilima, konstrukcijama i elementima, odlaganjem građevinskog i drugog materijala te postavljanjem skela na javnoj površini, te prekopavanje i bilo koji drugi način zaposjedanje javne površine

– 2,00 kn/m²/dnevno.

5) Za iznajmljivanje motora, bicikli i sl.

– za sezonu – 1 m²/80,00 kn/mjesečno

– za predsezonu i posezonu – 1 m²/50,00 kn/mjesečno

– ostalo razdoblje tijekom godine – 1 m²/25,00 kn/mjesečno.

6) Za zauzetost (ostavljanje) na javnoj površini raznih pokretnih, nepokretnih stvari (prikolica, traktora, kamiona, bačvi, ne­ispravnih vozila i sl.)

– do trenutka otklanjanja 20,00 kn/komad/dnevno.

7) Za bespravno zauzimanje i onečišćenje javne površine

– do trenutka otklanjanja 20,00 kn/m²/dnevno.

8) Za zauzetost (ostavljanje) na javnoj površini čamaca

– 500,00 kn/po čamcu/mjesečno.

9) Početna naknada za postavljanje:

a) kioska za prodaju novina, duhana i sl.

– 180,00 kn/m² mjesečno tijekom godine

b) kioska za prodaju voća i povrća te za ugostiteljsku djelatnost

– 180,00 kn/m² mjesečno za sezonu, predsezonu, posezonu

– 50,00 kn/m² mjesečno za ostali dio godine.

|  |  |  |  |
| --- | --- | --- | --- |
| 10) | Početna naknada za postavljanje sljedećih pokretnih naprava na javnoj površini, za sezonu, predsezonu, posezonu iznosi: | | |
|  | a. | štand za prodaju suvenira, bižuterije i kožne galanterije | 7.500,00 kn |
|  | b. | štand za prodaju tekstila, obuće, keramike i sl. | 8.500,00 kn |
|  | c. | štand za prodaju voća i povrća | 8.000,00 kn |
|  | d. | aparat za kokice/kukuruz | 4.500,00 kn |
|  | e. | aparat za sladoled | 4.500,00 kn |
|  | f. | aparat za palačinke | 4.500,00 kn |
|  | g. | »vrtuljak« za prodaju razglednica | 1.500,00 kn |
|  | h. | štand za prodaju eteričnih ulja | 2.000,00 kn |
|  | i. | štand za prodaju nakita | 2.000,00 kn |
|  | j. | štand za oglašavanje i prodaju izleta | 2.000,00 kn |
|  | k. | štand za prodaju oslikanih majica | 3.000,00 kn |
|  | l. | štand za prodaju slika i izradu portreta | 2.000,00 kn |
|  | m. | pokretne naprave, prikolice za ugostiteljsku djelatnost | 8.000,00 kn |
|  | n. | aparati i naprave za zabavu i igre | 10.000,00 kn |
|  | o. | prometovanje turističkim vlakićem | 6.000,00 kn |
|  | p. | mjesto za graviranje i tetovažu | 4.000,00 kn |

Članak 5.

U članku 14. stavku 1. broj »150« zamjenjuje se brojem »200,00«.

U članku 14. dodaje se stavak 4. koji glasi:

»Načelnik Općine Murter – Kornati može osloboditi od plaćanja poreza korištenje javnih površina za postavu ukrasno-izloženih naprava tipa: bačvica, klupica, ukrasnih vaza s cvijećem (mediteranskim biljem) i sl. za izlaganje autohtonih hrvatsko-mediteranskih suvenira, unikatno i ručno izrađenih proizvoda, a koji zahtjevi stranaka će se pojedinačno razmatrati i odobravati kao i njihovi uvjeti korištenja.«

Članak 6.

U članku 15. dodaje se stavak 2. koji glasi:

»Rješenje iz stavka 1. ovog članka izdat će se nakon podmirenja svih dugovanja po osnovu poreza na korištenje javne površine iz ranijih godina.«.

U dosadašnjem stavku 2. riječi »prethodnog stavka poreza« zamjenjuju se riječima »stavka 1. ovog članka porez«.

Dosadašnji stavci 2. i 3. postaju stavci 3. i 4.

Članak 7.

Članak 19. briše se.

Članak 8.

Ova Odluka objavit će se u »Službenom glasniku Općine Murter – Kornati«, stupa na snagu i primjenjuje se od 1. siječnja 2018. godine.

Klasa: 410-01/17-01/04
 Urbroj: 2182/18-01/1-17-2
 Murter, 14. prosinca 2017.

OPĆINSKO VIJEĆE OPĆINE MURTER – KORNATI

Predsjednik
 Venčoslav Skračić, v. r.